Ringedalen kraftverk

Ringedalen kraftverk er et vannkraftverk ved Ringedalsdammen i Odda kommune i Vestland. Det utnytter et fall på 517 meter fra Mosdalsvatnet til Ringedalsvatnet. Det er et elvekraftverk siden det bare utnytter tilsiget, det er ikke noe magasin. Installert effekt er 23 MW fra to horisontale peltonturbiner. Årsproduksjon er 60 GWh. Kraftverket ligger i fjell. Prøvedrift startet 3. juni 2017. Offisiell åpning og overlevering er i september. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Statkraft